
Narva Linnavalitsuse 18.02.2009 korralduse nr 182-k "Maaüksuse Kulgu tammi 1 nime muutmine" muutmine.
1. Asjaolud ja menetluse käik
          18.02.2009 võttis Narva Linnavalitsus vastu korralduse nr 182-k „Maaüksuse Kulgu tammi 1 nime muutmine “. Menetluse käigus selgus, et korralduse nr 182-k punktis 3 puudub maaüksuse katastritunnus  „51106:001:0107”. 

Lähtudes eelpoolmainitust tuleb muuta Narva Linnavalitsuse 18.02.2009 korralduse nr 182-k  punkti 3.

2. Õiguslikud alused
2.1   Haldusmenetluse (HMS) seaduse § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes. Seega võib antud linnavalitsuse korralduse vastuvõtmisel arvesse võtta alljärgnevaid HMS sätteid:
2.1.1 HMS § 68 lõike 2 kohaselt haldusakti muutmise otsustab haldusorgan, kelle pädevuses oleks haldusakti andmine muutmise ajal. 
2.1.2 Vastavalt HMS seaduse §70 lõikele 1 muutmine vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded.

3. Otsus
          Muuta Narva Linnavalitsuse 18.02.2009 korralduse nr 182-k „Maaüksuse Kulgu tammi 1 nime muutmine “ punkti 3 ja sõnastada järgmises redaktsioonis: 
         „ Määrata skeemil näidatud kinnistule (katastritunnus  51106:001:0107) nimi ja aadress  Kulgu tamm“.
4. Rakendussätted
4.1   Käesolev korraldus jõustub seadusega sätestatud korras.

4.2   Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates korralduse teatavakstegemisest.

